O‘zbekistondagi ta’lim muassasalarida xizmat qiluvchi katta inspektor lavozimi joriy etilishi mumkin

Ichki ishlar vazirligi “Ta’lim muassasalarida yo‘l harakati qoidalari targ‘ibotini kuchaytirish chora-tadbirlari to‘g‘risida”gi Vazirlar Mahkamasi qarori loyihasini muhokamaga qo‘ydi.
Qaror bilan IIV DYHXXning amaldagi shtat birliklari doirasida Yo‘l harakati xavfsizligi bosh boshqarmasi va hududiy boshqarmalarida 1 nafardan oliy pedagogik ma’lumotga ega, ta’lim muassasalari bilan hamkorlikda xizmat olib boruvchi alohida katta inspektor lavozimini joriy etish to‘g‘risidagi taklifiga rozilik berilishi mumkin.
Ta’lim muassasalarida xizmat qiluvchi katta inspektor:
Hujjatga muvofiq Xalq ta’limi vazirligiga Ichki ishlar vazirligi bilan birgalikda ikki oy muddatda har bir umum ta’lim maktab 9–11-sinf o‘quvchilari orasidan yo‘l harakati qoidalarini targ‘ib qiluvchi 1 nafar “Yo‘l harakati qoidalari yosh targ‘ibotchisi”ni tanlab olish choralarini ko‘rish vazifasi yuklanadi.
Shuningdek, Transport vazirligiga Ichki ishlar vazirligi va mahalliy ijro etuvchi organlar bilan birgalikda 2021–2023-yillarda bosqichma-bosqich barcha maktabgacha ta’lim muassasalari va umumta’lim maktablari oldiga hamda yondosh yo‘llariga tezlik me’yorini keskin kamaytirgan holda, 30 km/soatda harakatlanishni bildiruvchi yo‘l belgilari va sun’iy noteksliklar o‘rnatib, to‘liq jihozlash vazifasi yuklanadi.
Ichki ishlar vazirligi esa Xalq ta’limi vazirligi bilan hamkorlikda Davlat yo‘l harakati xavfsizligi xizmati xodimlarini barcha umumta’lim maktablariga biriktiradi va ular tomonidan o‘quvchilarning yo‘l harakati qoidalari borasida savodxonligini oshirish bo‘yicha “sinf soatlari”da yo‘l harakati havfsizligi uchun belgilangan mavzular doirasida bilimlar berib borilishini ta’minlaydi.
Avvalroq Toshkentda 2021-yil boshidan buyon YTHlarda necha kishi halok bo‘lgani ma’lum qilingandi.